Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: 
Paragraph Index: 55

(1) Viszonosság alapján mindegyik Szerződő Fél, a nemzeti törvényeivel összhangban, mentességet biztosít a másik Szerződő Fél kijelölt légiközlekedési vállalatának a légijárművekre, az üzemanyagra, a kenőolajokra, a műszaki fogyóeszközökre, a pótalkatrészekre, beleértve a hajtóműveket, a légijármű szokásos felszereléseire, a légijármű készleteire, beleértve az utasok ellátására szolgáló szeszes italokat és dohányárut vagy egyéb, a repülés során az utasok részére korlátozott mennyiségben történő értékesítésre szánt cikkeket, vagy egyéb, kizárólag a másik Szerződő Fél által kijelölt légiközlekedési vállalat légijárművének üzemeltetésével vagy kiszolgálásával kapcsolatban való felhasználásra szánt cikkekre — mint nyomtatott jegytömbök, légi fuvarlevelek, bármilyen nyomtatvány, amelyre a vállalat logoját rányomtatták és az adott légiközlekedési vállalat díjmentesen terjesztett információs anyagok — alkalmazott beviteli korlátozások, vámok, illetékek, adók, vizsgálati díjak és más nemzeti illetékek és díjak alól.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes